Lover full trøkk - Aftenbladet.no
Det foreligger mange planer for boligutbygging i Stavanger. Nå varsler politikerne byggeboom. Lover full trøkk
Stavanger-politikerne vil at det bygges 7357 nye boliger i kommunen de neste fem årene. Det satses på boligutbygging for unge og svakerestilte. Ambisiøst, men mulig, mener de. Oppdatert: 14.mai.2013 13:14
Publisert: 13.mai.2013 23:41
Stavanger bystyre vedtok mandag ny utbyggingsplan for Stavanger. Denne legger opp til opptrapping av boligutbyggingen, etter flere år med laber utbyggingstakt.Mens rådmannen tror det er realistisk med en årlig utbygging på 1250 boliger i perioden 2013-2017, vill et flertall bestående av H, V, KrF, Sp, Pp og uavhengige (Hilde Karlsen) heve dette tallet med nesten 1600 boliger i samme periode.Flertallet forslag ble vedtatt.Viktig for å skaffe arbeidskraftI 2010 ble det ferdigstilt kun 477 boliger, noe som var lavere enn på mange år. Dette skjer samtidig som byen de siste ti årene har hatt en rekordhøy innbyggervekst.I saken om kommunens nye utbyggingsplan understreker rådmannen viktigheten av å sette full trykk på boligutbyggingen:
Regionen må klare å gi et godt bolig— og transporttilbud til innbyggerne, argumenterer hun. Utbyggingen må også øke markant om byen skal klare å tiltrekke seg all arbeidskraften som trengs."Dette forutsetter imidlertid fullt fokus, felles innsats og et godt samarbeid når det gjelder boligutbygging," skriver rådmann Inger Østensjø. Stavangers rådmann Inger Østensjø.
Det forutsetter også at kommunen styrkes med flere planleggere som kan klargjøre reguleringsplaner for de aktuelle byggefeltene.75 prosent av utbyggingen vil skje innenfor de allerede utbygde delene av byen, som Bybåndet, Paradis-Hillevåg og Forus Øst. I perioden 2013-17 ser rådmannen for seg utbygging i allerede regulerte områder på blant annet Tastarusta, Søra Bråde, Jåtten Øst og Husabøryggen Sør. På sistnevnte område er de første boligfeltene planlagt å være innflyttingsklare like før åpningen av Hundvågtunnelen, som blir en del av Ryfast.— Vi har tre viktige budskap til byens innbyggere og entreprenører, sa Per A. Thorbjørnsen (V).Over en lav sko— For det første står det ikke lenger på oss. Nå har vi så mange tilgjengelige tomter at vi kan bygge minst 1250 boliger i året. Det politiske og administrative systemet vil tilrettelegge over en lav sko.— For det andre, stopper det ikke med dette. Det skal legges ut nye tomter, sa han og nevnte Madla-Revheim hvor det skal bygges 4000 boligenheter.Han nevnte og Paradis, som er blitt en asfaltjungel tidvis okkupert av "et overfestlig tivoli", noe som neppe var tanken da godsterminalen ble flyttet til Ganddal. Per A. Thorbjørnsen (V)
— Det tredje budskapet er at vi ønsker en generalplan for boliger for vanskeligstilte. Det blir i så fall første gangen vi lager en slik, sa han.For over 400 innbyggere med psykiske lidelser, funksjonshemminger, rusproblemer eller som er unge og vanskeligstilte står nå i boligkø.Men i hvor stor grad tar Stavanger kommune for eksempel høyde for behovene for gode samferdselsløsninger, ettersom innbyggerne i bydeler som Hundvåg og Storhaug øker, undret både Kari Raustein (Frp) og Hilde Karlsen (Uavhengig).Relanserte BybanenBjørg Tysdal Moe (KrF) relanserte og dro i gang en ny debatt om Bybanen som Stavangers løsning, selv om fylkestinget tilsynelatende har skrinlagt en slik løsning.— Vi bor i en by med lite areal og høyverdig jordbruk vi vil verne. Skal vi nå de høye målene vi nå setter for boligproduksjon, trenger vi både Bybane, Bussvei, sykkel og gangvei, sa Tysdal Moe.Arbeiderpartiet fikk ikke flertall for å opprette et offentlig foretak som skulle drive med boligutvikling. Men bystyret vedtok en plan med en uttalt sosial profil. Den sier at byen er mettet på familieboliger, som rekkehus, og på store, dyre leiligheter. Nå trenger den flere mindre leiligheter i prisklassen 2,5-3 millioner kroner, slik at også nye, unge generasjoner kan få råd til en bolig i Stavanger.Stavanger har "store utfordringer som må løses gjennom en mer sosial boligpolitikk og som bystyret må ta tak i blant annet med satsing på studentboliger, seniorboliger og boliger for vanskeligstilte," mener rådmannen. Forus-planer skal huse inntil 8000 Stavanger må bygge høyere, tettere og fortere Stavanger vil øke fra 13.000 til 20.000 nye boliger Hundvåg på vent, full fart ellers matrix-tags